Un tânăr de 18 ani, din comuna Izbiceni, a fost oprit de către polițiști, pe strada Florea Gheară, din orașul Corabia. Acesta a fost testat cu aparatul din dotare duminică, 26 mai 2024, în jurul orei 02:35, iar rezultatul a indicat posibila prezență a substanțelor interzise. Tânărul a fost condus la o unitate medicală, pentru recoltarea de probe biologice, în vederea stabilirii cu exactitate a consumului de substanțe interzise. Pe numele acestuia, polițiștii au întocmit un dosar penal sub aspectul săvârșirii infracțiunii de conducerea unui vehicul sub influența alcoolului sau a altor substanțe.
„La data de 26 mai a.c., în jurul orei 02:35, polițiștii Poliției orașului Corabia au oprit pentru control, pe strada Florea Gheară, din orașul Corabia, un autoturism condus de un tânăr de 18 ani, din comuna Izbiceni, județul Olt. Tânărul a fost testat cu aparatul din dotare, care a indicat posibila prezență a substanțelor psihoactive. Menționăm că aceasta nu reprezintă probă în cadrul dosarului penal, tânărul fiind condus la o unitate medicală, pentru recoltarea de probe biologice, în vederea stabilirii cu exactitate a consumului de substanțe interzise. Pe numele acestuia, polițiștii au întocmit un dosar penal sub aspectul săvârșirii infracțiunii de conducerea unui vehicul sub influența alcoolului sau a altor substanțe”, a transmis IPJ Olt.